Euroviisuh-lávlumkišto 2009

Euroviisuh-lávlumkišto 2009 lâi 54. kerdi, ko lávlumkišto uárnejui. Kišto uárnejui Moskovast, Ruošâst, tondiet ko Ruošâ ovdâsteijee Dima Bilan vuoitij ive 2008 kišto, ko sun finnij finalist 272 čyegisid pitástis Believe.

Semifinaleh uárnejuvvojii vyesimáánu 12. peeivi já 14. peeivi. Fiinaal uárnejui vyesimáánu 16. peeivi 2009. Kiišton uásálistii ohtsis 42 staattâd. Taat lâi vuossâmuš kerdi, ko Slovakia uásálistij Euroviisuid tast maŋa ko tot kiäsádâđâi ive 1998 kištoost. San Marino vuod kiäsádâđâi ekonomâlij suujâi keežild. Sehe Latvia já Georgia lijjii almottâm, ete toh iä uásálist ive 2009 kiišton, mut maŋeláá Euroop almosradiounion almottij, ete kuohtuuh staatah áiguh uásálistiđ. Maŋeláá Georgia kuittâg meridij kiäsádâttâđ lávlumkištoost tondiet ko Euroop almosradiounion seeđŋij ton pitá njuolgâdusvuástásâžžân.

Taažâ ovdâsteijee Alexander Rybak finnij finalist 387 čyegisid pitástis Fairytale já vuoitij kišto. Sun finnij äššitobdeeraađijn 312 čyegisid já telejienâstmist 378 čyegisid.

 Fáádást eres soojijn 

Käldeeh

*